EkBass/fiwiki-20250220-pages-articles huggingface dataset:
Pakkala (täsmennyssivu)

Pakkala voi tarkoittaa seuraavia: * Pakkala (), Vantaan kaupunginosa * Pakkala, kylä Nummella Nummi-Pusulassa * Pakkala, alue Vetelissä * Pakkala, alue Nokialla * Pakkala, osa-alue Kangasalla * Pakkala, alue Taipalsaarella ==Sukunimi== * Agnes Pakkala (1863–1936), kirjailija, Teuvo Pakkalan puoliso * Emil Pakkala (1867–1952), yrittäjä ja yritysjohtaja, kauppaneuvos * Erkki Pakkala (1899–1958), arkkitehti ja kirjailija, Teuvo ja Agnes Pakkalan poika * E. W. Pakkala eli Ernst Werner Pakkala (1878–1945), pappi ja uskonnollinen kirjailija * Hanna Pakkala (1864–1945), kirjallisuuden suomentaja ja kirjakauppias * Juha Pakkala (s. 1968), eksegetiikan tutkija * Juhani Pakkala (s. 1945), diplomi-insinööri ja yritysjohtaja, teollisuusneuvos * Juho Heikki Pakkala (1877–1952), maanviljelijä, kansanedustaja (suomalainen puolue) * Lauri Pakkala (1924–1967), kirjailija * Samuli Pakkala (1891–1959), kirjastoneuvos, Teuvo ja Agnes Pakkalan poika * Teuvo Pakkala (1862–1925), kirjailija * Teuvo-Pentti Pakkala (1920–2010), taidegraafikko, Samuli Pakkalan poika * Tiina Pakkala (s. 1962), juoksija. Luokka:Luettelot henkilöistä sukunimen mukaan
Epäilyksen varjossa

Epäilyksen varjossa (The Rich Man's Wife) on yhdysvaltalainen jännityselokuva vuodelta 1996. Sen on ohjannut Amy Holden Jones, ja siinä esiintyvät muun muassa Halle Berry, Christopher McDonald, Clive Owen ja Peter Greene. == Näyttelijät == == Aiheesta muualla == * * Luokka:Vuoden 1996 yhdysvaltalaiset elokuvat Luokka:Yhdysvaltalaiset jännityselokuvat
Musaios Ateenalainen

Musaios Ateenalainen () oli puolimyyttinen antiikin kreikkalainen runoilija, näkijä ja pappi, joka kirjoitti attikalaisiin kultteihin liittyvää runoutta. == Elämä == Myyteissä Musaios esitetään muun muassa Orfeuksen pojaksi tai oppilaaksi. Diogenes Laertioksen mukaan Musaios oli Eumolpoksen poika, ja ensimmäinen, joka kertoi jumalten syntyperästä. Diogeneen mukaan tämä opetti, että kaikki on saanut alkunsa yhdestä alkuperästä, ja palaa hajottuaan takaisin siihen.Diogenes Laertios: Merkittävien filosofien elämät ja opit I.3. Musaios kirjoitti hymnejä, proosamuotoisia tutkielmia ja oraakkelinvastauksia. Musaioksen nimi yhdistetään erilaisiin attikalaisiin kultteihin ja erityisesti Eleusiin mysteereiden Demeterin kulttiin liittyviin runoihin ja käytäntöihin. Legendan mukaan hän toimi kultin johtajana Herakleen aikoihin. Diogeneen mukaan Musaios kuoli Faleronissa. Pausanias kertoo, että hänet haudattiin Museion-kukkulalle Ateenan Akropoliin lounaispuolelle.Pausanias: Kreikan kuvaus (Periegesis tes Hellados) I.25 §8. == Teokset == Musaioksen teoksiksi mainitaan muun muassa seuraavat: * Khrēsmoi (), oraakkelinlausumat * Hypothēkai () * Hymni Demeterille * Eksakeseis nosōn () * Theogonia () * Titanografia () * Sfaira () * Paralyseis () * Teletai () * Katharmoi () Herodotos kertoo, että Onomakritos kokosi Musaioksen oraakkelinlausumat yhteen Peisistratoksen aikana, mutta lisäili niihin myös omiaan. Herodotoksen mukaan Lasos Hermionelainen havaitsi väärennökset.Herodotos: Historiateos VII.6; VIII.96; IX.43. Musaioksen teoksista on säilynyt vain katkelmia myöhemmillä kirjailijoilla, kuten Pausanias, Platon, Klemens Aleksandrialainen, Filostratos ja Aristoteles. == Lähteet == Luokka:Antiikin kreikkalaiset eeppiset runoilijat Luokka:Antiikin kreikkalaiset lyyriset runoilijat
Musaios

Musaios ( tai Mousaios, ) on antiikin kreikkalainen nimi, joka voi viitata seuraaviin henkilöihin: * Musaios Ateenalainen, puolimyyttinen runoilija * Musaios Efesoslainen (100-luku eaa.), eeppinen runoilija * Musaios Grammatikos (400/500-luku), grammaatikko ja kirjailija
Eteläamerikanlokki

Eteläamerikanlokki (Larus maculipennis), myös Chroicocephalus maculipennis, on eteläamerikkalainen lokki. Sen elinympäristö käsittää mantereen eteläosan Chilen keskiosista ja Uruguaysta Tulimaahan ja Falklandsaarille, mahdollisesti myös Brasilian kaakkoiskolkan. Lajin holotyypin kuvaili Martin Lichtenstein Montevideosta 1823.IBC == Lähteet == Luokka:Lokit
Epäviralliset jääkiekon Euroopan-mestaruuskilpailut 1940

Kansainvälisen talviurheiluviikon 1940 jääkiekkoturnaus järjestettiin 1.–4. helmikuuta 1940 Garmisch-Partenkirchenissä Saksassa. Talviolympialaiset 1940 oli määrä järjestää vuoden 1936 tapaan Garmisch-Partenkirchenissä. Toisen maailmansodan puhkeaminen esti kuitenkin olympialaisten järjestämisen kokonaan. Saksassa järjestettiin kuitenkin Kansainvälinen talviurheiluviikko, jossa myös jääkiekkoilu oli ohjelmassa. Jääkiekkoturnauksen ottelut pelattiin 1.–4. helmikuuta. Sodan johdosta osanottajajoukko oli hyvin rajallinen, joten virallista Euroopan-mestaruuskilpailujen arvoa kisoille ei ole voitu antaa. == Karsintaryhmä A == Joukkue O V T H Maalit P HUN GER YUG align=left 2 2 0 0 13–2 4 3–2 10–0 2 1 0 1 11–3 2 9–0 2 0 0 2 0–19 0 == Karsintaryhmä B == Joukkue O V T H Maalit P BPM ITA SVK Böömi-Määri 2 2 0 0 17–0 4 5–0 12–0 2 1 0 1 3–6 2 3–1 align=left 2 0 0 2 1–15 0 ==Loppuottelu== 4\. helmikuuta 1940 Garmisch-Partenkirchen Böömi-Määri – 6–0 (3–0, 1–0, 2–0) ==Lähteet== * http://www.passionhockey.com/hockeyarchives/inter1940.htm Luokka:Jääkiekon Euroopan-mestaruuskilpailut Luokka:Vuoden 1940 jääkiekko Euroopan- mestaruuskilpailut 1940 Luokka:Baijerin jääkiekko Luokka:Garmisch- Partenkirchen
Kalifornianlokki

Kalifornianlokki (Larus livens) on Meksikon luoteisosassa Kalifornianlahdella elävä lokki. Sitä tavataan harvinaisena myös Etelä-Kaliforniassa. Se syö mahdollisesti kaloja, rapuja, katkarapuja, simpukoita, haaskoja, jätteitä, munia ja toisten lintujen poikasia. Lajin holotyypin kuvaili Jonathan Dwight Isla San Josésta 1871.IBC == Lähteet == Luokka:Lokit
Epäviralliset jääkiekon Euroopan-mestaruuskilpailut 1941

Kansainvälisen talviurheiluviikon 1941 jääkiekkoturnaus pidettiin 19.–23. helmikuuta 1941 Garmisch-Partenkirchenissä. Kilpailujen jääkiekkoturnausta pidettiin epävirallisena Euroopan-mestaruuskilpailuinaSuuri jääkiekkoteos 1, sivu 53. == Karsintaryhmä A == joukkue O V T H Maalit P HUN GER SVK align=left 2 1 1 0 6–0 3 0–0 6–0 2 1 1 0 3–2 3 3–2 align=left 2 0 0 2 2–9 0 == Karsintaryhmä B == joukkue O V T H Maalit P SUI YUG NED align=left 2 2 0 0 32–0 4 13–0 19–0 2 1 0 1 4–15 2 4–2 align=left 2 0 0 2 2–23 0 == Karsintaryhmä C == joukkue O V T H Maalit P SWE ROM ITA align=left 2 2 0 0 16–3 4 6–0 10–3 2 1 0 1 5–8 2 5–2 align=left 2 0 0 2 5–15 0 ==Välierät== Helmikuu 1941 Garmisch- Partenkirchen – 2–0 (1–0, 1–0, 0–0) Helmikuu 1941 Garmisch-Partenkirchen – 3–1 (1–0, 2–1, 0–0) ==Pronssiottelu== Helmikuu 1941 Garmisch-Partenkirchen – 4–2 (2–0, 1–1, 1–1) ==Loppuottelu== 23\. helmikuuta 1941 Garmisch-Partenkirchen – 2–1 (1–0, 1–1, 0–0) ==Lähteet== == Aiheesta muualla == * http://www.passionhockey.com/hockeyarchives/inter1941.htm Luokka:Jääkiekon Euroopan-mestaruuskilpailut Luokka:Vuoden 1941 jääkiekko Euroopan- mestaruuskilpailut 1941 Luokka:Baijerin jääkiekko Luokka:Garmisch- Partenkirchen
Jonathan Dwight

Jonathan Dwight (8. joulukuuta 1858 New York – 22. helmikuuta 1929 New York) oli yhdysvaltalainen lintutieteilijä. Dwightin vanhemmat olivat Jonathan ja Julia Lawrence (Hasbrouck) Dwight. Hän meni opiskelemaan Harvardiin vuonna 1876 ja valmistui 1880. Seuraavat vuodet hän teki töitä ja omisti kesänsä tutkimusretkille Kanadaan. 1889 Dwight liittyi New Yorkin Kansalliskaartiin ja sen lääkintäjoukkoihin. Hän kiinnostui lääketieteestä ja meni opiskelemaan lääketiedettä Columbian yliopistoon, josta valmistui 1893. Hän työskenteli sitten joitakin vuosia New York Hospitalissa ja piti samaan aikaan yksityispraktiikkaa, josta hän lopulta luopui omistaakseen enemmän aikaa lintutieteelle. Dwight oli kiinnostunut lintujen sulkasadosta, jota hän tutki intensiivisisesti, ja julkaisi ensimmäisen tutkimuksensa aiheesta, Sequence of Plumage and Moults of the Passerinc Birds of New York. Vuonna 1909 hän sai oman työhuoneen American Museum of Natural Historyn rakennuksesta, missä hän työskenteli museon lintukokoelman parissa. Dwight valittiin American Ornithologists' Unionin jäseneksi 1886 ja toimi seuran puheenjohtajana 1923–1926 sekä hallituksen jäsenenä kaikkiaan 33 vuotta. Dwight oli kahdesti naimisissa, ensin 1901 Georgina Gertrude Rundlen kanssa, joka kuoli 1903, ja sitten 1914 Ethel Gordon Wishart Adamin kanssa. Dwight nimesi linnuista kalifornianlokin sekä useita alalajeja.ITIS == Lähteet == * Muistokirjoitus (The Auk, 1930) === Viitteet === Luokka:Yhdysvaltalaiset ornitologit Luokka:Vuonna 1858 syntyneet Luokka:Vuonna 1929 kuolleet
Rogatica

Rogatica () on kunta ja sen samanniminen keskuspaikka Bosnia ja Hertsegovinan Serbitasavallassa. Kunnan pinta-ala on 664 neliökilometriä, ja siellä oli 21 812 asukasta vuonna 1991. Rogatica sijaitsee Sarajevosta 60 kilometriä koilliseen. Luokka:Bosnia ja Hertsegovinan kunnat Luokka:Serbitasavalta
Olympus E-420

Olympus E-420 on kevyt 10 megapikselin järjestelmäkamera, jonka Olympus julkaisi maaliskuussa 2008Little wonder: Olympus launches E420 dpreview.com. Muiden E-4xx-sarjan kameroiden tapaan sitä mainostettiin pienenä, kevyenä ja helposti mukana kulkevana. Tämän sarjan kameroita pidettiin markkinoiden pienimpinä digitaalisina järjestelmäkameroinaOlympus E400 Digital Camera Review letsgodigital.org. Kameran objektiivien kiinnitys perustuu Four Thirds -standardiin, ja kamerarungon ulkoiset mitat ovat 129,5 x 91 x 53 mm. == Ominaisuudet == Edeltäjäänsä E-410:een nähden E-420 sisälsi useita muutoksiaOlympus E-420 and E-520 wrotniak.net: * runko on 5 grammaa painavampi kuin edeltäjässään E-410:ssä. * nestekidenäytön koko kasvoi 2,5 tuumasta 2,7 tuumaan. Resoluutio säilyi samana, noin 230 000 RGB-pisteenä. * sarjakuvausnopeus nousi 3 kuvasta 3,5 kuvaan sekunnissa. * varjoalueen kontrastin parannustekniikka * uudistettu valikkojärjestelmä * mahdollisuus käyttää kontrastiin perustuvaa tarkennusta, perinteisen järjestelmäkameroissa käytetyn vaihe mittauksen lisäksi. Kontrastiin perustuva tarkennus mahdollistaa nopeamman kuvaamisen Live View-tilassa, verrattuna edeltäjäänsä. Kontrastiin perustuva mittaus toimi vain uudempien linssien kanssa. * kasvojen tunnistus esikatselutilassa (Live View) * "täydellinen kuva" esikatselutilassa * 3 erillisen salamaryhmän hallinta langattomasti Pelkän kamerarungon lisäksi E-420 oli tarjolla neljän eri objektiivipakkauksen kanssaE-420 myyntipakkausOlympus.fi : * Zuiko 14–42 f/3.5–5.6, * Zuiko 14–42 ja Zuiko 40–150 f/4–5.6, * Zuiko 17,5-45 mm 1:3.5-5.6 tai * "pannukakku" 2 5 mm 1:2.8 == Kuvia == Image:Olympus E-420 Body Front.jpg|runko edestä Image:Olympus E-420 (back).jpg|runko takaa Image:Olympus E-420 Body Top XL.jpg|yläpuolelta, huomaa pieni tartuntakahva Image:Olympus E-420 EZ40150.jpg|E-420 40-150 mm objektiivilla varustettuna == Lähteet == == Aiheesta muualla == * E-420:n vertailu edeltäjäänsä wrotniak.net-sivustolla, englanniksi * Press release and Specifications dpreview.com-sivustolla, englanniksi Luokka:Digitaaliset kamerat E-420
Vereštšaginon piiri

Vereštšaginon piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 1 621 neliökilometriä. Asukkaita on 43 500 henkeä (vuonna 2009). Vereštšaginon piiri sijaitsee Permin aluepiirin länsiosassa. Pohjoisessa se rajoittu Sivan ja Karagain, idässä Nytvan ja etelässä Otšorin piireihin sekä lännessä Udmurtiaan. Pinta-alasta noin kolmannes on metsää. Hyötykaivannaisia ovat kalkkikivi ja merkeli. Piiriin kuuluu Vereštšaginon kaupunki sekä kuusi maalaiskuntaa: Boroduli, Nižneje Galino, Putino, Sepytš, Voznesenskoje ja Zjukaika. Hallinnollinen keskus on Vereštšagino. Asutuskeskuksia on yhteensä 169. Asukkaista on vuoden 2002 väestönlaskennan mukaan 94,9 % venäläisiä, 2 % udmurtteja ja 1,1 % komipermjakkeja. Kaupunkiväestön osuus on 52,3 %. Piirin kautta kulkee Iževsk ja Kirovin sekä Permin välinen rautatie. Seudulla on rautatieliikennettä palvelevia yrityksiä, trikootehdas ja elintarviketeollisuutta. Maatalous on erikoistunut maidon ja lihan tuotantoon. Piirissä toimii maatalous- ja osuustoimintateknikumit, lasten luomistyön keskus, kolme musiikkikoulua, kulttuuri- ja vapaa-ajankeskuksia, kirjastolaitos, kotiseutumuseo ja Sepytšin kansatieteellinen museo. Paikallislehtenä ilmestyy Zarja (”Aamunkoitto”). ==Lähteet== *
Otšorin piiri

Otšorin piiri () kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 1 330 neliökilometriä. Asukkaita on 24 600 henkeä (vuonna 2009). Otšorin piiri sijaitsee Permin aluepiirin länsiosassa. Pohjoisessa se rajoittuu Vereštšaginon, idässä Nytvan ja Ohanskin, etelässä Bolšaja Sosnovan piireihin sekä lännessä Udmurtiaan. Pinta- alasta 48 % on metsää. Hyötykaivannaisia ovat kalkkikivi, savi, sora, turve ja kaoliini. Piiriin kuuluu Otšorin kaupunki, Pavlovskin kaupunkimainen taajama (kaupunkikunta) sekä kolme maalaiskuntaa: Kiprino, Novovoznesensk ja Speškovo. Hallinnollinen keskus on Otšor. Asutuskeskuksia on yhteensä 76. Asukkaista on vuoden 2002 väestönlaskennan mukaan 95 % venäläisiä ja 1,2 % udmurtteja. Kaupunkiväestön osuus on 74,6 %. Piirin kautta kulkee Permin ja Udmurtian välinen asfaltoitu maantie. Otšorissa ja Pavlovskissa on konepajateollisuutta. Maatalous on erikoistunut maidon ja lihan tuotantoon sekä viljan ja rehukasvien viljelyyn. Lisäksi harjoitetaan puunhankintaa ja -jalostusta. Piirissä toimii ammattikoulu, Iževskin juridisen opiston filiaali, lasten luomistyön keskus, taidekoulu, musiikkikoulu, kulttuuri- ja vapaa- ajankeskuksia, kirjastolaitos ja kotiseutumuseo. Paikallislehtenä ilmestyy Otšorski krai (”Otšorin seutu”). Seudulla on arkeologisia muistomerkkejä. Nähtävyyksiin kuuluvat Otšorin ja Pavlovskin ortodoksiset kirkot ja historialliset rakennukset. ==Lähteet== ==Aiheesta muualla== * Otšorin piirin sivusto *
Punainen mekko

Punainen mekko on Elina Tiilikan esikoisromaani. Teoksen on julkaissut Gummerus vuonna 2010. Kirja kertoo Noorasta, joka päättää rahan puutteessa ryhtyä prostituoiduksi. Kirjan päähenkilö päätyy alalle kokeilunhalusta ja toteaa työllä saavan helposti rahaa. Asiakkaita on tarjolla enemmän kuin ehtii ottaa vastaan. Pelkällä lukiokoulutuksella päähenkilö ei ollut saanut mieleisiään töitä, ja hänelle tarjotut siivoojan työt tuntuivat turhilta ja tylsiltä. Prostituutiota ei moralisoida kirjassa, mutta se käsittelee sen mukanaan tuomia kielteisiä vaikutuksia nuoren naisen elämään, itsearvostukseen ja minäkuvaan. == Lähteet == == Aiheesta muualla == * Hannula, Terhi: Prostituoidun hajottava arki. Turun Sanomat 28.2.2010. * Kantokorpi, Mervi: Prostituutio tekee omasta ruumiista oudon. Helsingin Sanomat 5.2.2010. * Komu, Eija: Punainen mekko. Savon Sanomat 5.2.2010. * Toppala, Terhi: Ilotytön iloton elämä . Turun ylioppilaslehti 9.3.2010. Luokka:Suomalaiset romaanit Luokka:Vuoden 2010 kirjat
Muinaisusko

Muinaisusko on jonkin kansan "alkuperäinen" etninen uskonto tai maailmankuva. Se on edeltänyt uskontoa, joka on saapunut mahdollisen lähetystyön mukana. Kun muinaisuskon maailmankuva sekoittuu lähetysuskonnon kuten kristinuskon kulttuurielementtien kanssa, syntyy synkretistinen kansanusko. == Muinaisuskoja == * Balttilainen muinaisusko * Saamelainen muinaisusko * Skandinaavinen muinaisusko * Suomalainen muinaisusko * Virolainen mytologia ja muinaisusko ==Lähteet== Luokka:Historialliset uskonnot
Friskalanlahti

Friskalanlahti on Turun Hirvensalossa sijaitseva kansallisesti tärkeä lintuvesi. Se kuuluu sekä Natura 2000-suojelualueverkostoon että FINIBA- verkostoon. Friskalanlahti sijaitsee Hirvensalon kaakkoisosassa, Friskalan kartanon kaakkoispuolella. Se on matala, umpeenkasvava, ruovikkoinen merenlahti, ja sen pinta-ala on noin sata hehtaaria. Lahden rannalla on 12 hehtaarin laajuinen luonnonsuojelualue. Lahden rantaniityillä on laidunnettu lihakarjaa vuodesta 1989 lähtien. Laitumien laajuus oli noin 51 hehtaaria vuonna 2007. Friskalanlahden pesimälinnusto on selvitetty useita kertoja. Ruovikoitumisen myötä ovat lisääntyneet lajit, jotka suosivat tiheitä ruovikoita, kuten kerttuset, pajusirkku ja viiksitimali. Laidunnuksen ansiosta avoimina pysyneillä rantaniityillä pesii runsas avomaalinnusto, joista runsaimpia ovat niittykirvinen, kiuru, pensastasku, keltavästäräkki ja västäräkki. Kahlaajista lahdella pesivät vakituisesti enää vain taivaanvuohi ja punajalkaviklo, sekä epäsäännöllisesti töyhtöhyyppä, rantasipi ja pikkutylli. == Lähteet == * Kunttu, Panu 2007: Turun Friskalanlahden, Särkilahden ja Kulhon lahtien pesimälinnusto (teoksessa: Ikonen, Iiro ja Hagelberg, Eija 2007: Ruovikot ja merenrantaniityt. Luontoarvot ja hoitokokemuksia Etelä-Suomesta ja Virosta). - Lounais-Suomen ympäristökeskus. Turku. ISBN 978-952-11-2860-8 == Aiheesta muualla == * Friskalanlahti – komea lintukohde Turun kupeessa Retkipaikka.fi Luokka:Hirvensalo Luokka:Saaristomeren lahdet Luokka:Turun luonnonsuojelualueet Luokka:Suomen tärkeät lintualueet
Keisarilokki

Keisarilokki (Larus pacificus) on Australian kotoperäinen lokkilaji. Sen esiintymisalue ulottuu Länsi-Australian Shark Baystä itärannikon Victoriaan, Tasmaniaan ja Kengurusaarelle. Siitä tunnetaan kaksi alalajia. Lajin holotyypin kuvaili John Latham Uudesta Etelä-Walesista vuonna 1801.IBC Keisarilokilla on heimonsa kookkain nokka. Tämä 63 cm:n pituiseksi kasvava lokki etsii ruokansa merenrannoilta. Se sukeltelee ravinnokseen kaloja, mustekaloja, rapuja ja muita meren eläviä. Keisarilokki on oppinut hyödyntämään rantakiviä suurten rapujen kuorien rikottamiseen. Myös linnun munat ja poikaset kuuluvat sen ruokavalioon. Keisarilokki elää pienissä yhdyskunnissa tai pareittain; se on satunnainen sisämaassa. Se rakentaa pesänsä pensaan tai kallion alle, joka koostuu heinistä ja muista kasveista. == Lähteet == * Harrison C. & Greensmith A., Koko maailman linnut, Helsinki Media 1995, 416 s. === Viitteet === Luokka:Lokit
Keltajalkalokki

Keltajalkalokki (Larus belcheri) on eteläamerikkalainen lokki. Sen elinympäristö käsittää rannikkokaistaleen Pohjois-Perun Libertadista Pohjois- Chilen Tarapacáan. Lajin holotyypin kuvaili Nicholas Aylward Vigors mahdollisesti Perusta 1829.IBC Laji on nimetty brittiläisen tutkimusmatkailijan Edward Belcherin kunniaksi. == Lähteet == Luokka:Lokit
Stanisław Poniatowski (1676–1762)

thumb|200px Stanisław Poniatowski (15./16. syyskuuta 1676 Chojnik tai Dereczyn, Puola – 2. elokuuta 1762 Ryki, Puola) oli puolalais-liettualainen aatelinen, sotilasjohtaja ja valtion virkamies, Ruotsin armeijan kenraali. Poniatowski syntyi Szlachta-aateliseen perheeseen, joka ei tosin ollut säätynsä rikkaimpia tai maineikkaammasta päästä. Hän palveli Itävallan armeijassa kenraali Michal Franciszek Sapiehan joukoissa Osmanien valtakunnan turkkilaisia vastaan käydyssä sodassa. Puolan kruunusta käydyssä taistelussa hän oli Ruotsin kuninkaan Kaarle XII:n nimittämän ehdokkaan Stanisław Leszczyńskin tukija August II Väkevää vastaan. Hänestä tuli Ruotsin armeijan kenraali ja vuonna 1709 hän osallistui Pultavan taisteluun, jossa pelasti Kaarle XII:n hengen ruotsalaisten kärsittyä suuren tappion keisari Pietari Suuren johtamaa venäläisarmeijaa vastaan. Kaarle XII pakeni Osmanien valtakuntaan, jossa Poniatowskin aikaisemmin turkkilaisista hankkimista kokemuksista oli hyötyä. Poniatowskista tuli Kaarlen luotetuin lähettiläs tämän pyrkimyksissä saada osmanit mukaan suureen Pohjan sotaan. Turkkilaiset julistivatkin sodan Venäjälle ja voittivat Pietarin joukot Prutin taistelussa kesällä 1711. Palattuaan Osmanien valtakunnasta Kaarle XII nimitti Poniatowskin tuolloin alaisuuteensa kuuluneen saksalaisen Zweibrückenin kuvernööriksi. Kaarlen kuoltua 1719 Poniatowski teki oman rauhansa August II Väkevän sekä Venäjän kanssa. Hän onnistui voittamaan Puolan kuninkaan luottamuksen ja toimi useissa diplomaattisissa tehtävissä. Hän solmi avioliiton Liettuan apulaiskanslerin tyttären Konstancja Czartoryskan kanssa. Tämän sukulaisuussuhteiden ansiosta Poniatowski eteni Liettuan varainhoitajan asemaan 1722. Puolan perimyssodassa 1733 Poniatowski tuki alkuun Stanisław Leszczyńskia, mutta kääntyi pian August III:n puolelle. Myöhemmin Poniatowski toimi mm. Krakovan kastellaanina. Poniatowski oli Puolan kuninkaan Stanislaus II Poniatowskin isä. Hän kuoli 85-vuotiaana Rykissa, Puolassa. == Lähteet == Luokka:Ruotsalaiset kenraalit Luokka:Puolalaiset kenraalit Luokka:Puolalaiset aateliset Luokka:Vuonna 1676 syntyneet Luokka:Vuonna 1762 kuolleet
Stanisław Poniatowski

Stanisław Poniatowski voi tarkoittaa seuraavia henkilöitä: * Stanisław Poniatowski (1676–1762), kenraali, Stanislaus II Poniatowskin isä * Stanislaus II Poniatowski (1732–1798), Puolan kuningas * Stanisław Poniatowski (1754–1833), puolalainen aatelinen
Serbian kuningaskunta

Serbian kuningaskunta () on historiallinen valtio, joka syntyi vuonna 1882, kun Serbian ruhtinaskunnan hallitsija kruunattiin Serbian kuninkaaksi nimellä Milan I. Serbian kuningaskunta lakkasi olemasta joulukuussa 1918, jolloin siitä ja sitä ympäröineistä alueista muodostettiin Serbien, kroaattien ja sloveenien kuningaskunta, joka uudelleennimettiin vuonna 1929 Jugoslavian kuningaskunnaksi. Serbian kuningashuone ja hallitus jatkoivat vallassa uudessa Jugoslavian valtiossa. == Historia == Kansainvälinen yhteisö tunnusti Serbian ruhtinaskunnan itsenäisyyden vuonna 1878. Ruhtinaskunnasta muodostettiin kuningaskunta vuonna 1882 ja ruhtinas Milan Obrenovićista kruunattiin kuningas Milan I. Serbia julisti sodan Bulgarialle vuonna 1885, kun Itä-Rumelia liitettiin Osmanien valtakunnasta osaksi Bulgariaa. Serbian–Bulgarian sota päättyi Serbian tappioon, mutta rauhassa sovittiin olojen palauttamisesta sotaa edeltäneeseen aikaan. Milan I luopui kruunusta alaikäisen poikansa Aleksanterin eduksi vuonna 1889, jonka holhoojahallituksen aikana maan talous meni huonolle tolalle.Serbia, Tietosanakirja osa 8 Aleksanteri otti vallan holhoojahallitukselta 1893. Hän vastusti yhteiskunnallisia uudistuksia ja perui muun muassa uuden valtiosäädön ja vahvisti valtaoikeuksiaan. Epäsuosittu kuningas murhattiin sotilasvallankaappauksen yhteydessä 1903 ja uudeksi kuninkaaksi valittiin Pietari I. Vallankaappausta seurasi poliittinen ja diplomaattinen kriisi, jonka aikana maan politiikan johtohahmoksi nousi pääministeri Nikola Pašić. Nuoret Balkanin maat muodostivat Balkanin liiton vahvistaakseen asemiaan suurvaltojen välissä. Liitto julisti vuonna 1912 sodan Osmanien valtakunnalle. Ensimmäinen Balkanin sota päättyi liiton selkeään voittoon 1913 ja osmanien oli luovuttava alueistaan Balkanilla, mutta liittolaisten kiista alueiden jaosta johti samana vuonna toiseen Balkanin sotaan liittolaisten kesken. Sodan päättäneessä Bukarestin rauhassa 1913 Serbia sai niin sanotun Vanhan Serbian eli nyk. Pohjois-Makedonian ja Kosovon. Serbian ja Itävalta-Unkarin vastakkainasettelu oli pahentunut jo Bosnian kriisin yhteydessä vuonna 1908, kun Bosnia-Hertsegovina liitettiin Itävaltaan. Tilanne kärjistyi serbinationalistin tekemään Itävallan arkkiherttuan Frans Ferdinandin murhaan 1914, mikä johti ensimmäisen maailmansodan syttymiseen. Serbia kärsi maailmansodassa pahoin. Koko maa oli miehitettynä ja 20 % väestöstä menehtyi sodan aikana. Sodan jälkeen Balkanin slaavit muodostivat serbien johdolla Serbien, kroaattien ja sloveenien kuningaskunnan, jonka osaksi Serbia tuli. Valtio muutti myöhemmin nimensä Jugoslaviaksi. == Lähteet == == Aiheesta muualla == Luokka:Euroopan entiset monarkiat Kuningaskunta
Bill W.

William Griffith Wilson eli Bill W. (26. marraskuuta 1895 East Dorset, Vermont – 24. tammikuuta 1971 Miami) oli 12 askeleen ohjelman kehittäjä ja AA:n perustaja. Hän oli itse alkoholisti, joka oli aloittanut alkoholinkäytön ollessaan 22-vuotias sotilas. Hän koki hengellisen herätyksen ja raitistui vuonna 1934.Time Magazine Article about Bill Wilson Bill W. varttui Vermontissa. Hän oli 10-vuotias, kun hänen runsaasti juonut isänsä lähti Kanadaan ja äitinsä Bostoniin. Lasta kasvattivat tämän jälkeen äidin vanhemmat. Bill W. meni vuonna 1918 naimisiin Lois Burnhamin kanssa. Hän toimi liikemiehenä, mutta alkoholi vaikutti tuhoisasti sekä hänen terveyteensä että uraansa. Hän päätyi neljästi sairaalaan alkoholiongelmaansa liittyvistä syistä. Raitistuneen ystävänsä innoittamana hän meni Oxford Groupin kokouksiin. Hän onnistui saamaan myös erään tri Robert Smithin pysymään raittiina kanssaan, ja AA syntyi virallisesti 10. kesäkuuta 1935. AA perustettiin siihen ajatukseen, jonka mukaan vain alkoholisti voisi auttaa toista. Bill W:n vaimo perusti Al-Anonin alkoholistien perheitä varten. Tupakointia Bill W. jatkoi, ja hän kuoli Miamissa keuhkokuumeen ja emfyseeman seurauksena. Hänen kehittämänsä 12 askeleen ohjelma on auttanut miljoonia raittiuteen. Ohjelmaa on sovellettu myös muihin riippuvuuksiin. == Katso myös == * Nimeni on Bill W. == Lähteet == Luokka:Yhdysvaltalaiset henkilöt Luokka:AA-liike Luokka:Vuonna 1895 syntyneet Luokka:Vuonna 1971 kuolleet Luokka:Päihdetyöntekijät
Kiinannaurulokki

Kiinannaurulokki (Larus saundersi, myös Saundersilarus saundersi) on itäkiinalainen lokkilaji. Sen esiintymisalue ulottuu Liaoningistä Jiangsuun. Se talvehtii Etelä-Koreasta Japaniin ja Pohjois-Vietnamiin ulottuvalla alueella. Lajin holotyypin kuvaili Robert Swinhoe Fujianista vuonna 1871.IBC == Lähteet == Luokka:Lokit Luokka:Uhanalaiset linnut
Mongolianlokki

Mongolianlokki (Larus relictus), myös Ichthyaetus relictus, on keskiaasialainen uhanalainen lokki. Se elää Mongoliassa, Kiinassa, Kazakstanissa ja Venäjällä. Pääosa noin 10 000 yksilön kannasta elää Kiinassa, Mongoliassa muutamassa paikassa, Kazakstanissa yhdessä, joskus kahdessa paikassa, ja Venäjällä vain yhdessä paikassa. Sen talvehtimisalueet tunnetaan huonosti, mutta havaintoja on ainakin Etelä-Koreasta Vietnamiin ulottuvalla alueella. Lajin holotyypin kuvaili Einar Lönnberg Sisä-Mongoliasta 1931.IBC == Lähteet == Luokka:Lokit Luokka:Uhanalaiset linnut
Ohotanlokki

Ohotanlokki (Larus schistisagus) on itäaasialainen lokkilaji. Sen esiintymisalue käsittää Venäjän kaukoidän Kamtšatkan niemimaalta Navarinin niemeen ja Vladivostokiin, sekä Japanin Honshūn koillisosan ja Hokkaidōn. Vierailee kesäisin säännöllisesti Länsi-Alaskassa ja talvisin harhailee harvoin Uuteen-Englantiin tai Teksasiin asti. Lajin holotyypin kuvaili Leonhard Hess Stejneger Kamtšatkalta 1884. Lajista on Suomessa kaksi havaintoa, Espoosta 3. marraskuuta 2012, Kouvolan Kuusankoskelta 23. tammikuuta 2021, josta se siirtyi Kotkaan 26. tammikuuta 2021. == Kuvia == Tiedosto:Larus schistisagus winter.jpg|Ohotanlokki lennossa alapuolelta. Tiedosto:Gull nest with eggs, 20170702 Aomori 01.jpg|Ohotanlokin pesä. Tiedosto:Gull nest with eggs, 20170702 Aomori 02.jpg|Ohotanlokin munia. == Lähteet == == Aiheesta muualla == * Luokka:Lokit
Shemale

(joskus kirjoitusasussa ) on seksityön ja aikuisviihdeteollisuuden yhteydessä käytetty termi, jolla viitataan yleensä niihin transsukupuolisiin, jotka ovat enimmäkseen korjanneet sukupuolensa miespuolisesta naispuoliseksi, mutta joilla on kehoa feminisoivista hormonaalisista ja kirurgisista korjaushoidoista huolimatta vielä jäljellä siitin. Transsukupuolisten keskuudessa termi koetaan yleisesti alentavana ja pejoratiivisena, sillä se esimerkiksi automaattisesti viittaisi henkilön työskentelevän seksityön tai aikuisviihdeteollisuuden parissa. ==Katso myös== *Fa'afafine *Futanari *Katoey *Transnainen ==Lähteet== * Weinberg MS, Williams CJ (2009). Men Sexually Interested in Transwomen (MSTW): Gendered Embodiment and the Construction of Sexual Desire. J Sex Res. 2009 Jun 19:1-10. PMID 19544216 * Castañeda, Laura and Shannon B. Campbell News and Sexuality: Media Portraits of Diversity. SAGE, ISBN 9781412909990 Luokka:Transsukupuolisuus Luokka:Englanninkieliset sanat ja sanonnat Luokka:Seulonnan keskeiset artikkelit
Earth Song

Earth Song on yhdysvaltalaisen laulajan Michael Jacksonin kolmas vuoden 1995 albumilta HIStory: Past, Present and Future, Book I julkaistu single. Se julkaistiin marraskuussa 1995. == Kappaleet == Visionary single * CD-puoli # ”Earth Song” (radioversio) – 5:02 # ”Earth Song” (Hani’s Club Experience) – 7:55 * DVD-puoli # ”Earth Song” (musiikkivideo) – 7:29 Itävallan CD-single # Albumiversio # Hani’s Radio Experience # Hani’s Around the World Experience # ”You Are Not Alone” (Knuckluv Dub -versio) # MJ Megaremix Britannian CD- single, osa 1 # Radioversio # Hani’s Club Experience # MJ DMC Megamix Britannian CD-single, osa 2 # Radioversio # Hani’s Radio Experience # ”Wanna Be Startin’ Somethin’” (Brothers in Rhythm Mix) # ”Wanna Be Startin’ Somethin’ (Tommy D’s Main Mix) LP-versio * A. Hani’s Around the World Experience * B. ”Wanna Be Startin’ Somethin’” (Brothers in Rhythm Mix) * B. ”Wanna Be Startin’ Somethin’” (Tommy D’s Main Mix) == Lähteet == Luokka:Vuoden 1995 kappaleet Luokka:Michael Jacksonin kappaleet
Kilvanajoa

Kilvanajoa on kuvateos, jonka aihepiiri on moottoriurheilu. Kuvat ovat peräisin Holger ja Marita Eklundin arkistosta 1950-luvulta alkaen aina 1990-luvulle. Eklundit olivat molemmat ammattivalokuvaajia. Holger Eklund työskenteli Moottoriurheilu-lehdessä ja Helsingin Sanomissa. Arkisto sisältää kaikkiaan puoli miljoonaa kuvaa tai negatiivia, ja niistä kirjaan on valikoitu promillen verran.Kilvanajoa, Esipuhe s. 6 Kriittikko pitää Kilvanajoa-teosta yhtenä talven vaikuttavimmista urheilukirjoista, ja toteaa myös, että teoksessa on kartettu perinteistä moottoriurheilukirjojen huumoria ja annettu kuvien puhua. Teoksen kuvat kertovat etupäässä kotimaisista moottoriurheilijoista ja tapahtumista, mutta mukana on kuvia myös merkittävistä ulkomaisista tähdistä ja myös muun muassa Monte Carlosta. Kuvien ohessa on kuvateksteinä tietoiskuja kuvan aihepiiristä.Antti Penttinen, Bensaa, pärinää ja rullafilmiä, Helsingin sanomat, 24.2.2010 s. B12 Teoksessa on kuva muun muassa Eläintarhan ajot päättäneestä Örjan Atterbergin kuolemaan johtaneesta turmasta. Teoksen on julkaissut vanhojen autojen talli Scuderia Naftalin, joka on saanut haltuunsa Eklundien arkiston. Talli on Historic Formula Vee -tiimi, jolla on hallussaan muun muassa Keke Rosbergin ensimmäinen iso formula Veemax Mk IV b 1970, jolla Rosberg ajoi 1972.Scuderia Naftalin -sivusto ==Lähteet== Luokka:Kuvateokset Luokka:Moottoriurheilu
Maybe Tomorrow

Maybe Tomorrow on The Jackson 5 -yhtyeen neljäs studioalbumi. ==Kappalelista== #Maybe Tomorrow (The Corporation) – 4:41 #She's Good (The Corporation) – 2:59 #Never Can Say Goodbye (Clifton Davis) – 2:57 #The Wall (Larson/Marcellino/Sawyer) – 3:03 #Petals (The Corporation) – 2:34 #Sixteen Candles (Dixon/Khent) – 2:45 #(We've Got) Blue Skies (Bee/Clark/Stephenson/Wilkinson) – 3:21 #My Little Baby (The Corporation) – 2:58 #It's Great to Be Here (The Corporation) – 2:59 #Honey Chile (originally performed by Martha Reeves & the Vandellas) (Richard Morris, Sylvia Moy) – 2:45 #I Will Find a Way (The Corporation) – 2:57 == Aiheesta muualla == * Maybe Tomorrow Discogsissa Luokka:The Jackson 5:n albumit Luokka: Vuoden 1971 albumit
Rullajarru

Rullajarru () on Shimanon tuotemerkki perinteisen käsikäyttöisen rumpujarrun muunnelmalle, jonka toiminta perustuu jarrukenkien puristamiseen jarrurumpua vasten epäkeskon avulla. Polkupyörän etu- ja takanapoihin tarkoitettua rullajarrua operoidaan normaalisti jarrukahvoista, joista voima johdetaan jarrulle jarruvaijerin välityksellä. Toisin kuin normaali rumpujarru, rullajarru voidaan helposti irrottaa navasta. Useimmat rullajarrut on varustettu tehonrajoittimella, ja niitä markkinoidaan toisinaan ”polkupyörien ABS-jarruina”. Osa valmistajista on pyrkinyt tarkoituksella vähentämään etenkin etunavoissa käytettävien rullajarrujen tehoa siitä aiheutuvan ylijarrutuksen vuoksi. Ylijarrutuksessa etujarru jarruttaa polkupyörän kulkua niin paljon, että takapyörä pyrkii nousemaan ylös. Tästä puolestaan aiheutuu kokonaisjarrutustehon väheneminen ja pahimmassa tapauksessa eteenpäin kaatuminen. == Katso myös == *Polkupyörä / Jarrut == Lähteet == *Sheldon Brown's Bicycle Glossary P ja Ri-Rz *Shimano -verkkosivut Luokka:Polkupyörän osat de:Fahrradbremse#Rollenbremse en:Bicycle brake#Drum brakes
Goin’ Back to Indiana

Goin' Back to Indiana on The Jackson 5 -yhtyeen live/soundtrack -albumi heidän samannimisestä TV-spesiaalista, jonka ABC esitti 16. syyskuuta 1971. Albumi sisältää ennen julkaisemattomia kappaleita (The Day Basketball Was Saved, I Want to Take You Higher, Feelin' Alright ja Walk On), tosin ne ovat liveversioita, eikä studioversioita ole vieläkään julkaistu. Albumia myytiin maailmanlaajuisesti 2.6 miljoonaa kappaletta. ==Kappalelista== #I Want You Back (The Corporation) – 4:14 #Maybe Tomorrow (The Corporation) – 4:15 #The Day Basketball Was Saved – 7:59 #Stand! (Sylvester Stewart) – 4:15 #I Want to Take You Higher (Stewart) – 2:13 #Feelin' Alright (originally by Traffic, but made famous by Joe Cocker) (Mason) – 4:12 #Medley: "Walk On (this version originally by Isaac Hayes)/"The Love You Save" (The Corporation) – 4:57 #Goin' Back to Indiana (The Corporation) – 4:47 == Aiheesta muualla == * Goin’ Back to Indiana Discogsissa Luokka:The Jackson 5:n albumit Luokka: Vuoden 1971 albumit
Henry Cavill

Henry William Dalgliesh Cavill (s. 5. toukokuuta 1983 Saint Helier, Jersey) on brittiläinen näyttelijä ja malli. Hänet tunnetaan muun muassa rooleistaan Charles Brandonina televisiosarjassa Tudors (2007–2010), Geraltina The Witcher -sarjassa sekä Teräsmiehenä DC Extended Universen elokuvissa. Cavillin kerrotaan purkaneen sopimuksen Teräsmiehen näyttelemisestä eikä jatka hahmon näyttelyä, mutta asiasta on toistaiseksi epävarmuutta. Cavill syntyi Jerseyssä ja kävi St. Michael’s Preparatory School -koulua ennen siirtymistään Stowe School -kouluun, missä hän näytteli monissa esityksissä, ja missä hän omien sanojensa mukaan kertoo oppineensa rakastamaan näyttämöitä. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2001 Laguna Laguna Thomas Aprea 2002 Monte Criston kreivi The Count of Monte Cristo Albert Mondego 2003 Linnan neidot I Capture the Castle Stephen Colley 2005 Hellraiser: Hellworld Hellraiser: Hellworld Mike 2006 Tristan & Isolde Tristan & Isolde Melot 2006 Red Riding Hood Red Riding Hood Metsästäjä 2007 Tähtisumua Stardust Humphrey 2009 Whatever Works Whatever Works Randy Lee James 2009 Blood Creek Town Creek Evan Marshall 2011 Immortals Immortals Theseus 2012 The Cold Light of Day The Cold Light of Day Will Shaw 2013 Man of Steel Man of Steel Kal-El / Clark Kent / Teräsmies 2015 Koodinimi U.N.C.L.E. The Man from U.N.C.L.E. Napoleon Solo 2016 Batman v Superman: Dawn of Justice Batman v Superman: Dawn of Justice Kal-El / Clark Kent / Teräsmies 2017 Justice League Justice League Kal-El / Clark Kent / Teräsmies 2018 Mission: Impossible – Fallout Mission: Impossible – Fallout August Walker 2020 Enola Holmes Enola Holmes Sherlock Holmes 2021 Zack Snyder’s Justice League Zack Snyder’s Justice League Kal-El / Clark Kent / Teräsmies 2022 Enola Holmes 2 Enola Holmes 2 Sherlock Holmes 2022 Black Adam Black Adam Teräsmies (cameo) 2024 The Ministry of Ungentlemanly Warfare The Ministry of Ungentlemanly Warfare Gus March-Phillipps 2024 Argylle Argylle Aubrey Argylle 2024 Deadpool & Wolverine Deadpool & Wolverine James ”Logan” Howlett / ”Cavillrine” (cameo) Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jaksot 2002 The Inspector Lynley Mysteries The Inspector Lynley Mysteries Chas Quilter ”Well-Schooled in Murder” 2003 Midsomerin murhat Midsomerin murhat Simon Mayfield ”The Green Man” 2007–2010 Tudors Tudors Charles Brandon 38 jaksoa 2019–2023 The Witcher – Noituri The Witcher – Noituri Geralt Rivialainen 24 jaksoa == Lähteet == == Aiheesta muualla == * Luokka:Brittiläiset näyttelijät Luokka:Brittiläiset mallit Luokka:Vuonna 1983 syntyneet Luokka:Elävät henkilöt
Lookin’ Through the Windows

Lookin' Through the Windows on The Jackson 5 -yhtyeen viides studioalbumi. ==Kappalelista== #Ain't Nothing Like the Real Thing – 2:30 (alkuperäiset esittäjät Marvin Gaye ja Tammi Terrell) (Ashford/Simpson) #Lookin' Through the Windows – 3:46 (Davis) #Don't Let Your Baby Catch You – 3:11(Corporation) #To Know – 3:22(Corporation) #Doctor, My Eyes – 3:14(alkuperäinen esittäjä Jackson Browne) (Browne) #Little Bitty Pretty One – 2:51(alkuperäinen esittäjä Thurston Harris) (Byrd) #E-Ne-Me-Ne-Mi-Ne-Moe (The Choice is Yours to Pull) ­– 2:53(Bristol/Brown/Jones) #If I Have to Move a Mountain – 3:20(Corporation) #Don't Want to See Tomorrow – 2:46(Bowden/Chambers/Davis/McFaddin) #Children of the Light – 2:27(Randall) #I Can Only Give You Love – 2:33(Hutch/Hutch) == Aiheesta muualla == * Lookin' Through The Windows Discogsissa Luokka:The Jackson 5:n albumit Luokka: Vuoden 1972 albumit
Skywriter

Skywriter on The Jackson 5 -yhtyeen kuudes studioalbumi. ==Kappalelista== #"Skywriter" (Larson/Marcellino) – 3:08 #"Hallelujah Day" (Perren/Yarian) – 2:46 #"The Boogie Man" (Richards) – 2:56 #"Touch" (originally performed by The Supremes) (Sawyer/Wilson) – 3:00 #"Corner of the Sky" (from the Broadway musical Pippin) (Schwartz) – 3:33 #"I Can't Quit Your Love" (originally performed by The Four Tops) (Caston/Wakefield) – 3:12 #"Uppermost" (Davis) – 2:26 #"World of Sunshine" (Larson/Marcellino) – 2:45 #"Ooh, I'd Love to Be With You" (Mizell/Mizell) – 2:49 #"You Made Me What I Am" (Corporation) – 2:50 == Aiheesta muualla == * Skywwriter Discogsissa Luokka:The Jackson 5:n albumit Luokka: Vuoden 1973 albumit
Jääpallon naisten maailmancup

Jääpallon naisten maailmancup on kansainvälinen naisten seurajoukkueiden jääpallokilpailu. Sitä hallinnoi Kansainvälinen jääpalloliitto. Naisten maailmancup järjestettiin ensimmäisen kerran 2003, ja se järjestetään vuosittain ennen sarjakauden alkamista Edsbynissä, Ruotsissa. ==Voittajat== Vuosi Voittaja 2003 AIK 2004 AIK 2005 Sandvikens AIK 2006 Sandvikens AIK 2007 Sandvikens AIK 2008 AIK 2009 Rekord Irkutsk 2010 AIK 2011 AIK 2012 Rekord Irkutsk 2013 Kareby IS 2014 Kareby IS 2015 Kareby IS 2016 Rekord Irkutsk 2017 Kareby IS 2018 Rekord Irkutsk 2019 Västerås SK ==Suomalaiset joukkueet maailmancupissa== Vuosi Joukkue 2009 IFK Helsingfors, Tornion Palloveikot, Veitsiluodon Vastus 2010 IFK Helsingfors ==Katso myös== *Jääpallon maailmancup *Mini World Cup ==Aiheesta muualla== *World Cup Women (viralliset sivut) Luokka:Jääpallokilpailut Luokka:Ovanåkerin kunta Luokka:Ruotsin urheilutapahtumat
Siperianharmaalokki

Siperianharmaalokki (Larus vegae) on Koillis-Siperiassa elävä lokki, joka usein luokitellaan harmaalokin alalajiksi. Lajin holotyypin kuvaili Johan Axel Palmén Koillis-Siperiasta 1887.IBC File:Молодая Восточносибирская чайка - Larus vegae mongolicus.jpg|Nuori lintu File:Восточносибирская чайка в полёте - Larus vegae mongolicus.jpg|Larus vegae mongolicus == Lähteet == Luokka:Lokit
Ugandan maanvyöry 2010

Ugandan maanvyöry 2010 tapahtui 1. maaliskuuta 2010 Bududan piirikunnassa, Ugandassa. Yli sata ihmistä kuoli, kun maanvyöry tuhosi kokonaisen kylän Elgon-vuoren rinteillä. Ugandan viranomaiset kertoivat seuraavana päivänä ainakin 300 ihmisen olevan edelleen kateissa.HS: Satoja kateissa maanvyöryssä Ugandassa, viitattu 02.03.2010 Normaalisti alkuvuosi on Ugandassa ja naapurimaassa Keniassa kuivaa kautta, mutta poikkeuksellisen rankat sateet olivat jatkuneet kahden kuukauden ajan ja pehmentäneet maaperää. ==Lähteet== Maanvyöry 2010 Luokka:Vuoden 2010 luonnonmullistukset Luokka:2000-luvun maanvyöryt
Émile Mpenza

Eka Basunga Lokonda "Émile" Mpenza (s. 4. heinäkuuta 1978 Bryssel, Belgia) on belgialainen jalkapalloilija. Hänellä on kongolaiset sukujuuret. Mpezan vanhempi veljensä Mbo on myös jalkapalloilija. == Seurajoukkueura == Mpenza aloitti ammattilaisuransa belgialaisesta Kortrijkista, josta hän siirtyi Mouscronin kautta Standard Liègeen kaudeksi 1997–1998. Hän pelasi veljensä Mbon kanssa kaikissa kolmessa seuroissa. Vuonna 2000 hän siirtyi Saksan Bundesliigassa pelanneeseen Schalkeen, jossa vaihtokauppana Michaël Goossens matkasi belgialaisseuraan. Mpenzan pelasi hyvällä menestyksellä yhdessä keskikenttäpelaaja Marc Wilmotsin ja kärkipari Ebbe Sandin kanssa. Joukkue oli lähellä voittaa maan pääsarjamestaruuden, joka kuitenkin karkasi viimeisellä kierroksella Bayern Münchenille. Kolmen Schalkessa pelatun kauden jälkeen hän palasi Standard Liègeen, mutta jo seuraavalla 2004–2005 hän siirtyi Hamburgiin 2,5 miljoonan euron siirtokorvauksella. Tammikuussa 2006 hän teki sopimuksen qatarilaisen Al-Rayyanin kanssa. 16\. tammikuuta 2007 Mpenza siirtyi englantilaiseen Manchester Cityyn. Ensimmäisen ottelunsa joukkueessa hän pelasi Wigania vastaan, kun hänet vaihdettiin kentälle Georgios Samarasiin. Hän teki ensimmäisen maalinsa 17. maaliskuuta 2007 ottelussa Middlesbroughia vastaan. Toisen maalinsa Mpenza teki vajaa kaksi viikkoa myöhemmin 30. maaliskuuta 2007 pelatussa Newcastle-ottelussa. Mpenzan sopimus manchesterilaisseurassa kattoi myös kauden 2007–2008. Ennen kauden alkua pelatussa harjoistusottelussa Doncasteria vastaan hän onnistui maalinteossa. Mpenza teki vielä kolme maalia Bristol Cityä, Fulhamia ja Newcastlea vastaan, ennen kuin hänet vapautettiin sopimuksestaan heinäkuussa 2008. 2\. syyskuuta 2008 Mpenza siirtyi Englannin mestaruussarjassa pelanneeseen Plymouthiin.Mpenza pens deal Plymouth Argyle FC. Viitattu 2.3.2010. Hän teki ensiesiintymsisensä joukkueessa 13. syyskuuta 2008 ottelussa Norwich Cityä vastaan. Ensimmäisen maalinsa hän teki ottelussa Charltonia vastaan. Hän kärsi kuitenkin kauden aikana loukkaantumisista eikä hänellä tämän vuoksi tarjottu jatkosopimusta. Kesällä 2009 hän siirtyi sveitsiläiseen Sioniin yksivuotisella sopimuksella. Hän pelasi kauden aikana 31 ottelua ja teki niissä 21 maalia. Elokuussa 2010 Mpenza teki kolmivuotisen sopimuksen azerbaidžanilaisen Neftçin kanssa. Heinäkuussa 2012 Mpenza sai kuitenkin potkut joukkueesta ja oli sen jälkeen pitkään pelaamatta. 30. syyskuuta 2013 hän teki paluun Belgian kakkostasolla pelaavan Eendracht Aalstin joukkueen riveissä. == Maajoukkueura == Mpenza pelasi ensimmäisen ottelunsa Belgian maajoukkueessa vuonna 1997. Hän oli mukana yhdessä veljensä kanssa vuoden 1998 MM-kilpailuissa ja vuoden 2000 EM-kilpailuissa. Vuoden 2002 MM-kilpailut hän joutui jättämään väliin loukkaantumisen vuoksi. == Lähteet == == Aiheesta muualla == * Mpenzan tilastot Soccerbase-sivustolla Luokka:Belgialaiset jalkapalloilijat Luokka:Vuonna 1978 syntyneet Luokka:Elävät henkilöt
Emilie

Emilie on Keski-Euroopasta lähtöisin oleva naisen etunimi. Se on Emil- miehennimen feminiininen vastine, samoin kuin Emilia. Näiden nimien lähtömuotona on muinaisroomalainen sukunimi Aemilius. Digi- ja väestötietoviraston mukaan Suomessa on elokuuhun 2023 mennessä tilastoitu yhteensä 1 030 Emilie-nimistä naista. == Nimipäivät == Emilien nimi on suomenruotsalaisen nimipäiväkalenterin mukaan 19. toukokuuta. Nimi lisättiin kalenteriin vuonna 2025. Norjassa Emiliellä on nimipäivä 23. tammikuuta. == Tunnettuja Emilie-nimisiä== * Émilie Andéol (s. 1987), ranskalainen judoka * Emilie Hegh Arntzen (s. 1994), norjalainen käsipalloilija ja olympiamitalisti * Emilie Autumn (s. 1979), yhdysvaltalainen viulisti, runoilija ja laulaja- lauluntekijä * Emilie Bergbom (1834–1905), suomalainen teatterinjohtaja * Emilie Björkstén (1823–1896), suomalainen runoilija * Émilie Charmy (1878–1974), ranskalainen taidemaalari * Émilie du Châtelet (1706–1749), ranskalainen matemaatikko, fyysikko ja kirjailija * Émilie-Louise Delabigne, Valtesse de la Bigne (1848–1910), ranskalainen taiteiden tukija ja monien tunnettujen miesten rakastajatar * Emilie Flygare-Carlén (1807–1892), ruotsalainen kirjailija * Emilie Gardberg (s. 1976), suomalainen kulttuurihallinnon ammattilainen * Emilie Haavi (s. 1992), norjalainen jalkapalloilija * Émilie Heymans (s. 1981), kanadalainen uimahyppääjä ja maailmanmestari * Emilie Holmberg (1821–1854), ruotsalaissyntyinen laulaja, pianisti, urkuri ja säveltäjä * Emilie Joramo (s. 2002), norjalainen jalkapalloilija * Emilie Kristoffersen (s. 1991), norjalainen maastohiihtäjä * Emilie Marcus, Emly Marcus (1875–1963), suomalainen eläinsuojelija * Emilie Mayer (1812–1883), saksalainen säveltäjä ja kuvanveistäjä * Emilie Mechelin (1838–1917), suomalainen oopperalaulaja * Emilie Mediz-Pelikan (1861–1908), itävaltalainen taidemaalari * Emilie Enger Mehl (s. 1993), norjalainen poliitikko * Emilie Nautnes (s. 1999), norjalainen jalkapalloilija * Emilie de Ravin (s. 1981), australialainen näyttelijä * Emilie Sannom (1886–1931), tanskalainen näyttelijä ja ilma-akrobaatti * Émilie Simon (s. 1978), ranskalainen elektronisen musiikin laulaja ja säveltäjä * Emilie Snethlage (1868–1929) saksalais-brasilialainen lintutieteilijä * Emilie Turunen (s. 1984), tanskalainen poliitikko * Emilia (Emilie) Uggla (1819–1855), ruotsalainen pianisti ja laulaja * Emilie Ulrich (1866–1926), tanskalainen oopperalaulaja * Emilie Woldvik (s. 1999), norjalainen jalkapalloilija == Kuvitteellisia Emilie-nimisiä == * Emilie De Rochefort, Lili, pelisarjassa Tekken == Lähteet == == Aiheesta muualla == * Etunimien taivutus: Emilie (Kotimaisten kielten keskuksen verkkojulkaisu) Luokka:Etunimet
Tiibetinlokki

Tiibetinlokki (Larus brunnicephalus), myös Chroicocephalus brunnicephalus, on keskiaasialainen lokki. Sen elinympäristö käsittää Turkestanin, Kiinan ja Tiibetin vuoristot kolmen-neljän ja puolen kilometrin korkeudella. Se talvehtii eteläisen Aasian rannikoilla. Lajin holotyypin kuvaili Thomas C. Jerdon Intian länsirannikolta 1840.IBC == Lähteet == Luokka:Lokit
New jack swing

New jack swing tai swingbeat on hybridi tyylilajeja 1980-luvulta ja 1990-luvulta, jossa yhdistyy hip hopin rytmit, samplet ja tuotantotekniikat nykyaikaiseen R&B;:hen. ==Lähteet== *
Armenianlokki

Armenianlokki (Larus armenicus) on Kaukasuksella, Itä-Turkissa ja Luoteis- Iranissa elävä lokki. Lajin holotyypin kuvaili Sergei Buturlin Sevanjärveltä Armeniasta 1934.IBC == Lähteet == Luokka:Lokit
ETOPS

ETOPS (lyhenne englannin kielen sanoista Extended-range Twin-engine Operational Performance Standards) on Kansainvälisen siviili-ilmailujärjestön ICAO:n standardi ja suosituskäytäntö (SARP), jonka puitteissa kaksimoottoristen liikennelentokoneiden sallitaan lentää reiteillä, joilla ne ovat yli 60 minuutin lentoajan etäisyydellä lähimmästä hätä- tai varakentästä. ETOPS sallii kaksimoottoristen konetyyppien kuten Airbus A300, A310, A320, A330 ja A350 sekä Boeing 737, 757, 767, 777 ja 787 että Tupolev Tu-204 lentää pitkänmatkan reittejä. Standardi ei ota erikseen huomioon lennetäänkö meren yllä tai kuinka pitkälti. ETOPS saattaa korvautua uudemmalla LROPS eli Long Range Operational Performance Standards -säännöstöllä, jotka koskevat kaikkia liikennekoneita, eikä pelkästään kaksimoottorisia. ETOPS-hyväksyntä on kaksivaiheinen. Ensiksi tietyn lentokone- ja moottorityypin yhdistelmän tulee täyttää perustason ETOPS-vaatimukset. Tätä kutsutaan ETOPS- tyyppihyväksynnäksi. Testit voivat sisältää toisen moottorin pysäyttämisen ilmassa ja lentämisen ainoastaan toisen moottorin turvin koko testin kestoajan. Usein nämä testit suoritetaan valtamerien yllä. Testin on osoitettava se ettei toisen moottorin pysäyttäminen aiheuta lentäjien työskentelyyn kohtuutonta lisärasitusta ja sen että jäljelle jääneen moottorin vikaantuminen olisi epätodennäköistä. Esimerkiksi ETOPS-180-sääntö edellyttää, että koneen tulee olla lennettävissä täydellä kuormalla kolmen tunnin ajan ainoastaan yhdellä moottorilla. Toiseksi, lentoyhtiön ETOPS-toiminnan täytyy täyttää myös kansalliset ilmailumääräykset. ==Historiaa== Ensimmäinen Atlantin ylittävä lento onnistui 1919, jolloin John Alcock ja Arthur Brown suorittivat sen kaksimoottorisella Vickers Vimy -koneellaan kuudessatoista tunnissa. Tuon aikaisten mäntämoottoreiden epäluotettavuudesta johtuen pitkänmatkan lennot kaksimoottorisilla koneilla nähtiin erittäin riskialttiina. Neljä moottoria katsottiin vähimmäismääräksi lennettäessä asumattomilla seuduilla tai ylitettäessä valtameriä. Vuonna 1953 Yhdysvaltain ilmailuhallinto FAA selvitettyään mäntämoottoreiden ongelmia loi "60 minuutin säännön" kaksimoottorisille lentokoneille. Tämä sääntö edellytti, että kaksimoottorisen lentokoneen tuli lentää enintään 60 minuutin lentoajan etäisyydellä lähimmästä sille soveltuvasta laskeutumispaikasta. Luokka:Ilmailu
Mustapäälokki

Mustapäälokki (Larus ichthyaetus, myös Ichthyaetus ichthyaetus) on euraasialainen lokkilaji. Sen esiintymisalue ulottuu Mustanmeren Krimin niemimaalta itään aina Luoteis-Mongoliaan. Mahdollisesti se pesii myös Pohjois-Kiinassa ja Tiibetissä. Lajin holotyypin kuvaili Peter Simon Pallas Kaspianmereltä vuonna 1773.IBC == Lähteet == Luokka:Lokit